Ivermektien: Jy moet kan kies | Netwerk24
Ivermektien: Jy moet kan kies
Ons tyd se intense polarisering tussen mense manifesteer ook in die medisyne wat ons gebruik om Covid-19 te beveg. Die konflik tussen ondersteuners van inentings en ondersteuners van ivermektien ontaard in 'n ideologiese twis.
Vertrou jy dat die inenting veilig is? Vertrou jy eerder op ivermektien as hersaamgestelde medisyne? Of het jy siek geword en ivermektien gebruik totdat jy ingeënt kon word? Op brieweblaaie en op sosiale media stry mense daaroor. Die twis is selfs tussen familielede, vriende en kollegas.
Groepe beskuldig mekaar oor en weer dat hulle verantwoordelik vir sterftes gaan wees. Dié wat inentings vertrou, reken mense wat die gebruik van ivermektien aanmoedig, veroorsaak 'n huiwering onder mense om ingeënt te word, wat volgens hulle tot meer sterftes sal lei.